Archippos z Mytilény

Archippos (Archippos) bol olympijský víťaz v boxe v roku 300 pred Kr..Pausanias, Periégésis tés Hellados, 6,15,1.Walter de Gruyter, Biographischer Index der Antike, str. 98.

Archippos z Mytilény zvíťazil v Olympii v boxe na 120. hrách v roku 300 pred Kr. Svoje majstrovstvo v tejto disciplíne predviedol aj na ostatných celogéckych hrách, keď si víťazný veniec odniesol i z pýtických, nemejských hier a z isthmických hier. V starovekom Grécku sa víťaz všetkých štyroch hier nazýval periodonikés (víťaz obehu). Jednotlivé celogrécke hry sa totiž usporadúvali v rôznych obdobiach štvoročného cyklu, ktoré spolu tvorili periodos (pravidelný obeh).

Box sa stal olympijskou disciplínou na 23. hrách v roku 688 pred Kr.Eusebios, Kronika 2,193. V starovekom Grécku mal box (pygmé) voľnejšie pravidlá a bol tvrdší ako dnešný. Dovoľovalo sa všetko okrem chmatov, držania súpera a úderov na pohlavné orgány. Boxer mal päste ovinuté remencami a zápasil vo vyhradenom priestore. Superi bojovali tak dlho, kým sa zápas pre jedného z nich skončil víťazne.

Staroveký grécky cestovateľ a spisovateľ Pausanias zaznamenal, že Archippos dosiahol svoje celogrécke víťazstvá ako sotva dvadsaťročný. Mytilénčania mu z vďaky za preslávenie ich vlasti dali zhotoviť sochu, ktorú umiestnili v posvätnom okrsku olympijskej Altidy. Časť podstavca Archippovej sochy s porušeným nápisom objavili južne od Diovho chrámu. Typ písma ukazuje na prelom štvrtého a tretieho stor. pred Kr.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe